****

ZADÁVANIE NADLIMITNEJ ZÁKAZKY

verejnou súťažou podľa § 66 ods. 7 písm. b)

**zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

SÚŤAŽNÉ PODKLADY

predmet zákazky:

**„ Nákup tonerov a print spotrebného materiálu pre potreby**

**NDS, a.s.“**

DRUH ZÁKAZKY: DODANIE TOVARU

11/2022

**Obsah súťažných podkladov**

[**A.1 POKYNY PRE UCHÁDZAČOV**](#_Toc49262521)

[**Časť I.**](#_Toc49262522)

[**Všeobecné informácie**](#_Toc49262523)

[1 Identifikácia verejného obstarávateľa](#_Toc49262524)

[2 Predmet zákazky](#_Toc49262525)

[3 Rozdelenie predmetu zákazky](#_Toc49262526)

[4 Variantné riešenie](#_Toc49262527)

[5 Miesto a termín plnenie predmetu zákazky](#_Toc49262528)

[6 Zdroj finančných prostriedkov](#_Toc49262529)

[7 Typ zmluvy](#_Toc49262530)

[8 Lehota viazanosti ponuky](#_Toc49262531)

[**Časť II.**](#_Toc49262532)

[**Komunikácia a  vysvetľovanie**](#_Toc49262533)

[9 Komunikácia medzi verejným obstarávateľom a záujemcami/uchádzačmi](#_Toc49262534)

[10 Vysvetlenie informácií](#_Toc49262535)

[11 Obhliadka miesta poskytnutia služby](#_Toc49262536)

[**Časť III.**](#_Toc49262537)

[**Príprava ponuky**](#_Toc49262538)

[12 Forma a spôsob predkladania ponuky](#_Toc49262539)

[13 Jazyk ponuky](#_Toc49262540)

[14 Mena a ceny uvádzané v ponuke](#_Toc49262541)

[15 Obsah ponuky](#_Toc49262543)

[16 Náklady na prípravu ponuky](#_Toc49262544)

[**Časť IV.**](#_Toc49262545)

[**Predkladanie ponuky**](#_Toc49262546)

[17 Predloženie ponuky](#_Toc49262547)

[18 Registrácia a autentifikácia uchádzača](#_Toc49262548)

[19 Lehota na predkladanie ponuky](#_Toc49262549)

[20 Doplnenie, zmena a odvolanie ponuky](#_Toc49262550)

[**Časť V.**](#_Toc49262551)

[**Otváranie a vyhodnotenie ponúk**](#_Toc49262552)

[21 Otváranie ponúk (on-line sprístupnenie)](#_Toc49262553)

[22 Preskúmanie ponúk](#_Toc49262554)

[23 Dôvernosť procesu verejného obstarávania](#_Toc49262555)

[24 Vyhodnocovanie ponúk](#_Toc49262556)

[25 Vyhodnotenie splnenia podmienok účasti uchádzačov](#_Toc49262557)

[26 Oprava chýb](#_Toc49262558)

[**Časť VI.**](#_Toc49262560)

[**Prijatie ponuky**](#_Toc49262561)

[27 Informácie o výsledku vyhodnotenia ponúk](#_Toc49262562)

28 Uzavretie Dohody

[29 Zrušenie verejného obstarávania](#_Toc49262564)

[A.2 Kritéria na hodnotenie ponúk a PRAVIDLÁ ich uplatnenia](#_Toc49262565)

[B.1 OPIS PREDMETU ZÁKAZKY](#_Toc49262569)

[B.2 SPÔSOB URČENIA CENY](#_Toc49262570)

[B.3 OBCHODNÉ PODMIENKY DODANIA PREDMETU ZÁKAZKY](#_Toc49262571)

**PRÍLOHY K SÚŤAŽNÝM PODKLADOM**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument (ďalej len „JED“)

Príloha č. 1 k časti A.2 - Návrh na plnenie kritéria

Príloha č. 1 k časti B.2 - Špecifikácia ceny (zároveň Príloha č. 2 k Dohode)

Príloha č. 1 k časti B.3 - Zoznam subdodávateľov a podiel subdodávok (zároveň Príloha č. 3 k Dohode)

**A.1 POKYNY PRE UCHÁDZAČOV**

**Časť I.**

**Všeobecné informácie**

**1 Identifikácia verejného obstarávateľa**

Názov organizácie: Národná diaľničná spoločnosť, a. s.

Sídlo organizácie: Dúbravská cesta 14, 841 04 Bratislava

IČO: 35 919 001

IČ DPH: SK 2021937775

Bankové spojenie: UniCredit Bank Czech Republic and Slovakia, a. s., pobočka zahraničnej banky

IBAN: SK30 1111 0000 0066 2485 9013

BIC/SWIFT: UNCRSKBX

Internetová adresa organizácie (URL): [www.ndsas.sk](http://www.ndsas.sk)

Profil verejného obstarávateľa: [www.uvo.gov.sk/profily/-/profil/pzakazky/9127](http://www.uvo.gov.sk/profily/-/profil/pzakazky/9127)

Kontaktná osoba: Ing. Elena Závodská

Telefón: +421 2 5831 1055

E-mail: [elena.zavodska@ndsas.sk](mailto:elena.zavodska@ndsas.sk)

**2 Predmet zákazky**

2.1 Predmet zákazky je v súlade s § 3 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon“ alebo „zákon o verejnom obstarávaní“) zákazka na **dodanie tovaru** s predmetom podrobne vymedzeným v týchto súťažných podkladoch (ďalej len „týchto SP“ alebo „SP“).

2.2 **Názov predmetu zákazky:**

„**Nákup tonerov a print spotrebného materiálu pre potreby NDS, a.s.**“.

2.3 **Stručný opis predmetu zákazky:**

Predmetom zákazky je dodanie tonerov a iného spotrebného materiálu do tlačiarní a  multifunkčných zariadení, a s tým spojená ekologická likvidácia predmetu kúpy. Podrobné vymedzenie predmetu zákazky je definované v časti B.1 Opis predmetu zákazky týchto SP.

2.4 **Postup vo verejnom obstarávaní:** **verejná súťaž podľa § 66 ods. 7 písm. b) Zákona.**

2.5 Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

**30125000-1 Časti a príslušenstvo fotokopírovacích prístrojov**

**30124000-4 Časti a príslušenstvo kancelárskych strojov**

**60000000-8 Dopravné služby (bez prepravy odpadu)**

[**90512000-9 Služby na prepravu odpadu**](http://www.cpv.enem.pl/sk/90512000-9)

2.6 Predpokladaná hodnota zákazky: **494 610,23 eur bez dane z pridanej hodnoty (ďalej len „DPH“)**

**3 Rozdelenie predmetu zákazky**

3.1 Verejný obstarávateľ nepovoľuje rozdelenie predmetu zákazky na časti.

3.2 Verejný obstarávateľ ako dôvod nerozdelenia zákazky uvádza, že rozdelenie zákazky na časti nie je možné, nakoľko predmet zákazky je schopných dodať viacero dodávateľov na trhu, ktorými môžu byť aj malé a stredné podniky. Ide o dodanie tovarov, ktoré sú bežne dostupné na trhu. Nerozdelenie predmetu zákazky vzhľadom na charakter predmetu zákazky je v tomto konkrétnom prípade v súlade s princípom hospodárnosti, efektívnosti, nediskriminácie a čestnej hospodárskej súťaže.

3.3 Uchádzač predloží ponuku na celý predmet zákazky.

**4 Variantné riešenie**

4.1 Uchádzačom sa neumožňuje predložiť variantné riešenie.

4.2 Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

**5 Miesto a termín dodania predmetu zákazky**

5.1 Miesto dodania predmetu zákazky: Národná diaľničná spoločnosť a. s., Dúbravská cesta 14, 841 04 Bratislava.

5.2 Predpokladaný termín dodania predmetu zákazky: priebežne počas 48 mesiacov odo dňa nadobudnutia účinnosti Rámcovej dohody .

**6 Zdroj finančných prostriedkov**

6.1 Predmet zákazky bude financovaný z vlastných zdrojov verejného obstarávateľa.

6.2 Verejný obstarávateľ neposkytuje zálohy ani preddavky na plnenie zmluvy.

**7 Typ zmluvy**

7.1 Výsledok postupu verejného obstarávania: uzavretie **Rámcovej dohody** podľa § 83 Zákona (ďalej len „Dohoda“).

7.2 Vymedzenie zmluvných podmienok na dodanie predmetu zákazky tvoria časti B.1 Opis predmetu zákazky, B.2 Spôsob určenia ceny a B.3 Obchodné podmienky dodania predmetu zákazky, ktoré sú neoddeliteľnou súčasťou týchto SP.

**8 Lehota viazanosti ponuky**

8.1 Uchádzač je viazaný svojou ponukou od uplynutia lehoty na predkladanie ponúk až do uplynutia lehoty viazanosti ponúk, ktorá je uvedená v Oznámení o vyhlásení verejného obstarávania (ďalej len „Oznámenie“) v bode IV.2.6) Minimálna lehota, počas ktorej sú ponuky uchádzačov viazané.

8.2 V prípade, ak bude podaná námietka pri postupe verejného obstarávateľa a začaté konanie o námietkach pred uzavretím Dohody podľa § 170 Zákona, bude to mať podľa Zákona odkladný účinok na konanie verejného obstarávateľa, okrem námietok podľa § 170 ods. 3 písm. g) Zákona alebo ak bude začatá kontrola postupu verejného obstarávateľa pred uzavretím Dohody podľa Zákona a Úrad pre verejné obstarávanie (ďalej len „Úrad“) vydá rozhodnutie o predbežnom opatrení, ktorým pozastaví konanie verejného obstarávateľa, lehoty verejnému obstarávateľovi v súlade s § 173 Zákona neplynú. Verejný obstarávateľ oznámi uchádzačom predĺženie lehoty viazanosti ponúk, ktorá nesmie byť dlhšia ako 12 mesiacov od uplynutia lehoty na predkladanie ponúk.

8.3 Uchádzači sú svojou ponukou viazaní do uplynutia lehoty verejným obstarávateľom oznámenej, resp. primerane predĺženej lehoty viazanosti ponúk podľa bodu 8.2 časti A.1 Pokyny pre uchádzačov týchto SP.

**Časť II.**

**Komunikácia a vysvetľovanie**

**9 Komunikácia medzi verejným obstarávateľom a záujemcami/uchádzačmi**

9.1 Komunikácia medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

9.2 Komunikácia a výmena informácií medzi verejným obstarávateľom a záujemcami/uchádzačmi bude prebiehať písomne prostredníctvom elektronických prostriedkov podľa podmienok uvedených § 20 Zákona.

9.3 Verejný obstarávateľ bude na komunikáciu s uchádzačmi resp. záujemcami používať elektronický prostriedok, ktorým je komunikačné rozhranie systému JOSEPHINE (ďalej aj len „JOSEPHINE“). Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi.

9.4 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

9.5 Na bezproblémové používanie systému JOSEPHINE je nutné používať jeden z podporovaných internetových prehliadačov:

**-** Microsoft Edge**,** Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome**.**

9.6 Pravidlá pre doručovanie - zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

9.7 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie SP a požiadaviek uvedených v Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, žiadosť o nápravu, námietky a akákoľvek ďalšia, výslovne neuvedená komunikácia v súvislosti s touto verejnou súťažou, s výnimkou prípadov, keď to výslovne vylučuje Zákon. Pokiaľ sa v SP vyskytujú požiadavky na predkladanie ponúk, vysvetľovanie SP a požiadaviek uvedených v Oznámení, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov, žiadosť o nápravu, námietky alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania systému JOSEPHINE, tak v SP túto skutočnosť zreteľne uvedie. Táto komunikácia sa týka i prípadov, kedy sa ponuka javí ako mimoriadne nízka ponuka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejnej súťaže vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa, či záujemcu/uchádzača s treťou osobou (treťou osobou sa rozumie subjekt odlišný od záujemcu, resp. uchádzača) v súvislosti s touto verejnou súťažou bude prebiehať spôsobom, ktorý stanoví Zákon a bude realizovaná mimo komunikačné rozhranie systému JOSEPHINE.

9.8 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

9.9 Ak je odosielateľom zásielky záujemca/uchádzač, tak po prihlásení do systému JOSEPHINE môže predmetnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

9.10 Verejný obstarávateľ odporúča záujemcom/uchádzačom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). Záujemci/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený.

9.11 Verejný obstarávateľ umožňuje neobmedzený a priamy prístup elektronickými prostriedkami k SP a k prípadným všetkým doplňujúcim podkladom. SP a prípadné vysvetlenie alebo doplnenie SP alebo vysvetlenie požiadaviek uvedených v Oznámení, podmienok účasti vo verejnej súťaži, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/>[profily/-/profil/pzakazky/9127](http://www.uvo.gov.sk/profily/-/profil/pzakazky/9127) (ďalej len „profil“) a zároveň v systéme JOSEPHINE.

**10 Vysvetlenie informácií**

10.1 V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.

10.2 Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE „dostatočne vopred“.

10.3 Verejný obstarávateľ bezodkladne poskytne vysvetlenie informácií potrebných na vypracovanie ponuky a na preukázanie splnenia podmienok účasti všetkým záujemcom, ktorí sú mu známi v tejto zákazke, najneskôr však šesť (6) dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred**.**

10.4 Verejný obstarávateľ primerane predĺži lehotu na predkladanie ponúk, ak vysvetlenie informácií potrebných na vypracovanie ponuky a na preukázanie splnenia podmienok účasti nie je poskytnuté v lehote podľa bodu 10.3 časti A.1 Pokyny pre uchádzačov týchto SP, aj napriek tomu, že bolo vyžiadané dostatočne vopred alebo ak v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

10.5 Ak si vysvetlenie informácií potrebných na vypracovanie ponuky alebo na preukázanie splnenia podmienok účasti záujemca nevyžiada dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

**11 Obhliadka miesta dodania predmetu zákazky**

11.1 Obhliadkamiesta dodania predmetu zákazky nie je potrebná.

**Časť III.**

**Príprava ponuky**

**12 Forma a spôsob predkladania ponuky**

12.1 Uchádzač ponuku predkladá elektronicky v zmysle § 49 ods. 1 písm. a) Zákona a vložením do systému JOSEPHINE umiestnenom na webovej adrese <https://josephine.proebiz.com/> za podmienok:

12.1.1 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

12.1.2 V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto SP.

12.1.3 Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za dodanie predmetu zákazky bude uvedená v ponuke uchádzača spôsobom uvedeným v časti B.2 Spôsob určenia ceny týchto SP.

* + 1. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  1. Dokumenty tvoriace ponuku, môže uchádzač predložiť ako originály v elektronickej podobe s kvalifikovaným elektronickým podpisom alebo ako zaručene konvertované listiny v zmysle ustanovenia § 35 a nasl. zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, alebo len ako skeny originálov alebo úradne overených fotokópií týchto dokumentov.

12.3 Znenie obchodných podmienok, ktoré sú súčasťou týchto SP v časti B.3 Obchodné podmienky dodania predmetu zákazky nemožno meniť, ani uvádzať výhrady, ktoré by odporovali týmto SP.

**13 Jazyk ponuky**

13.1 Ponuky a ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky. Ak je doklad alebo dokumenty vyhotovený v cudzom jazyku, predkladá sa spolu s jeho úradným prekladom do štátneho jazyka Slovenskej republiky; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka Slovenskej republiky.

13.2 Ak ponuku predkladá uchádzač so sídlom mimo územia Slovenskej republiky a doklad alebo dokument je vyhotovený v cudzom jazyku, predkladá sa takýto dokument spolu s jeho úradným prekladom do štátneho jazyka Slovenskej republiky, to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad v štátnom jazyku Slovenskej republiky.

**14 Mena a ceny uvádzané v ponuke**

14.1 Uchádzačom navrhovaná zmluvná cena za dodanie predmetu zákazky, uvedená v ponuke uchádzača, bude vyjadrená v eurách (€ alebo EUR).

14.2 Cena musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov, (ďalej aj „zákon o cenách“), vyhlášky Ministerstva Financií Slovenskej republiky č. 87/1996 Z. z., ktorou sa vykonáva zákon o cenách.

14.3 Ak je uchádzač platiteľom DPH, navrhovanú zmluvnú cenu uvedie v zložení:

14.3.1 navrhovaná zmluvná cena bez DPH

14.3.2 sadzba DPH a výška DPH

14.3.3 navrhovaná zmluvná cena vrátane DPH

14.4 Ak uchádzač nie je platiteľom DPH, uvedie navrhovanú zmluvnú cenu celkom. Skutočnosť, či je alebo nie je platiteľom DPH, uvedie v ponuke  v príslušnom Návrhu na plnenie kritéria (Príloha č. 1 k časti A.2 Kritériá na hodnotenie ponúk a pravidlá ich uplatnenia týchto SP).

**15 Zábezpeka**

15.1 Zábezpeka na zabezpečenie viazanosti ponúk sa nevyžaduje.

**16 Obsah ponuky**

**Ponuka predložená uchádzačom elektronicky prostredníctvom systému JOSEPHINE musí obsahovať doklady v nasledovnom poradí:**

* 1. **Titulný list ponuky** s označením, z ktorého jednoznačne vyplýva, že ide o ponuku na predmet zákazky podľa týchto SP.
  2. **Obsah ponuky** (index – položkový zoznam) s odkazom na očíslované strany.
  3. Vyplnený formulár **„Všeobecné informácie o uchádzačovi“** (Príloha č. 1 k časti A.1 Pokyny pre uchádzačov týchto SP). V prípade, ak je uchádzačom skupina dodávateľov, vyplní a predloží tento formulár každý jej člen.
  4. V prípade skupiny dodávateľov **vystavenú plnú moc pre jedného z členov skupiny**, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
  5. **Návrh Dohody** s vyplnenými cenami (ak sú v Dohode požadované) vrátane požadovaných príloh k Dohode s časťou znenia obchodných podmienok dodania predmetu zákazky podľa B.3 Obchodné podmienky dodania predmetu zákazky a podľa časti B.1 Opis predmetu zákazky týchto SP. Návrh Dohody musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  6. V prípade, ak ponuku predkladá skupina dodávateľov, návrh Dohody musí byť podpísaný všetkými členmi skupiny alebo osobou/osobami oprávnenými konať v danej veci za každého člena skupiny. Zároveň v súlade s bodom 18.3.1 časti A.1 Pokyny pre uchádzačov týchto SP, v ponuke skupiny dodávateľov musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v bode 18.4 časti A.1 Pokyny pre uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy.
  7. Vyplnenú Prílohu č. 1 **Návrh na plnenie kritéria** k časti A.2 Kritériá na hodnotenie ponúk a pravidlá ich uplatnenia týchto SP - v elektronickej forme so zabudovanou matematikou vo formáte Microsoft Excel ٭.xls/\*.xlsx, zároveň aj ako scan podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  8. Vyplnenú Prílohu č. 1 **Špecifikácia ceny** k časti B.2 Spôsob určenia ceny týchto SP - v elektronickej forme so zabudovanou matematikou vo formáte Microsoft Excel ٭.xls/\*.xlsx.
  9. **Doklady preukazujúce splnenie podmienok** účasti týkajúce sa osobného postavenia a technickej alebo odbornej spôsobilosti, uvedených v Oznámení, prostredníctvom ktorých uchádzač preukazuje splnenie podmienok účasti vo verejnom obstarávaní požadované vo Výzve. Uchádzač môže doklady na preukázanie splnenia podmienok účasti predbežne nahradiť:

**a) Jednotným európskym dokumentom** (ďalej len „JED“)

* + 1. JED tvorí Prílohu č. 2 k časti A.1 Pokyny pre uchádzačov týchto SP. Uchádzač vyplní časti I. až III. JED-u, zároveň mu je umožnené **vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV. JED-u** bez toho, aby musel vyplniť iné oddiely časti IV. JED-u.
    2. Ak uchádzač preukazuje technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto osobu.
    3. V prípade, ak ponuku predkladá skupina dodávateľov, je potrebné predložiť JED pre každého člena skupiny osobitne.
    4. Ak sú požadované doklady pre verejného obstarávateľa priamo a bezodplatne prístupné v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

**17 Náklady na prípravu ponuky**

17.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

17.2 Ponuky predložené elektronicky v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk, resp. predĺženej lehoty viazanosti uchádzačom nevracajú. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

**Časť IV.**

**Predkladanie ponuky**

**18 Predloženie ponuky**

18.1 Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com> podľa bodu 12 časti A.1 Pokyny pre uchádzačov týchto SP. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) **v dostatočnom časovom predstihu** najmä s ohľadom na veľkosť ukladaných dát.

18.2

Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ bude prihliadať len na ponuku, ktorá bola predložená ako posledná a na ostatné ponuky bude hľadieť ako na ponuky, ktoré boli predložené po lehote na predkladanie ponúk. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov. .

18.3 Ak sa tejto zákazky zúčastní skupina dodávateľov:

18.3.1 v jej ponuke musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody vytvorí niektorú z právnych foriem uvedených v  bode 18.4 časti A.1 Pokyny pre uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy;

18.3.2 ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.

18.4 Za účelom riadneho plnenia Dohody skupina dodávateľov vytvorí v prípade prijatia jej ponuky: zoskupenie bez právnej subjektivity, napr. združenie bez právnej subjektivity podľa § 829 Občianskeho zákonníka alebo podľa ekvivalentného právneho predpisu iného členského štátu EÚ (ďalej ako „zoskupenie“), alebo niektorú z obchodných spoločností podľa Obchodného zákonníka alebo podľa ekvivalentného právneho predpisu iného členského štátu EÚ, alebo inú právnu formu vhodnú na riadne plnenie Dohody.

18.5 Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzatvorením Dohody bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti napr. v prípade zoskupenia bez právnej subjektivity uzatvorením zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď.

18.6 V  prípade zoskupenia bez právnej subjektivity, zmluva o vytvorení tohto zoskupenia musí obsahovať:

18.6.1 plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s predložením ponuky, pričom táto plná moc musí byť neoddeliteľnou súčasťou tejto Zmluvy;

18.6.2 percentuálny podiel na zákazke, ktorí uskutočnia jednotliví účastníci zoskupenia, a uvedenie druhu podielu podľa konkrétnej činnosti,

18.6.3 prehlásenie, že účastníci zoskupenia ručia spoločne a nerozdielne za záväzky voči verejnému obstarávateľovi, vzniknuté v súvislosti s plnením Dohody.

1. **Registrácia a autentifikácia uchádzača**
   1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
   2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
2. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
3. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
4. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
5. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
6. počkaním na autorizačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. **Lehota na tento úkon sú obvykle 4 (štyri) pracovné dni (v rámci Európskej únie) a je potrebné s touto lehotou počítať pri vkladaní ponuky.** O odoslaní listovej zásielky je uchádzač informovaný e-mailom.
   * 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   1. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže: **„Nákup tonerov a print spotrebného materiálu pre potreby NDS, a.s.**“.

**20 Lehota na predkladanie ponuky**

20.1 **Lehota na predkladanie ponúk** je uvedená v Oznámení v bode IV.2.2); Lehota na predkladanie ponúk.

20.2 Ponuka uchádzača predložená po uplynutí lehoty na predkladanie ponúk sa nesprístupní.

**21 Doplnenie, zmena a odvolanie ponuky**

21.1 Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

21.2 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

**Časť V.**

**Otváranie a vyhodnotenie ponúk**

**22 Otváranie ponúk (online sprístupnenie)**

22.1 **Dátum a hodina otvárania ponúk** je uvedená v Oznámení v bode IV.2.7); Podmienky na otváranie ponúk.

22.2 Otváranie ponúk sa uskutoční elektronicky, a to on-line sprístupnením ponúk v systéme JOSEPHINE.

22.3 Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, pričom umožnením účasti na otváraní ponúk sa rozumie ich sprístupnenie prostredníctvom príslušnej funkcionality v systéme JOSEPHINE všetkým uchádzačom, ktorí predložili ponuku spôsobom podľa bodu 18 týchto SP.

22.4 Verejný obstarávateľ najneskôr do 5 (piatich) pracovných dní odo dňa otvárania ponúk pošle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje podľa § 52 ods. 2 Zákona.

**23 Preskúmanie ponúk**

23.1 Verejný obstarávateľ zriadi v súlade s § 51 Zákona, za účelom preskúmania a vyhodnotenia ponúk najmenej trojčlennú komisiu, ktorá začne svoju činnosť otváraním ponúk.

23.2 Preskúmanie a vyhodnocovanie ponúk komisiou je neverejné.

23.3 Komisia v úvode svojej činnosti posúdi zloženie zábezpeky – ak bola požadovaná. Verejný obstarávateľ vylúči ponuku, ak uchádzač nezložil zábezpeku podľa určených podmienok.

23.4 Do procesu vyhodnocovania ponúk budú zaradené tie ponuky, ktoré:

a) boli doručené elektronicky prostredníctvom systému JOSEPHINE v lehote predkladania ponúk,

b) obsahujú náležitosti uvedené v bode 16 časti A.1 Pokyny pre uchádzačov týchto SP,

c) zodpovedajú požiadavkám a podmienkam uvedeným v Oznámení a v týchto SP.

23.5 Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.

23.6 Ponuka uchádzača, ktorá nebude spĺňať stanovené požiadavky bude z verejného obstarávania vylúčená. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) Zákona.

**24 Dôvernosť procesu verejného obstarávania**

24.1 Členovia komisie, ktorí vyhodnocujú ponuky sú povinní zachovávať mlčanlivosť a nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 Zákona.

24.2

Verejný obstarávateľ je povinný zachovávať mlčanlivosť o informáciách označených ako

dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely Zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia Zákona, ukladajúce povinnosť verejného obstarávateľa oznamovať či zasielať Úradu dokumenty a iné oznámenia, ako ani ustanovenia ukladajúce verejnému obstarávateľovi a Úradu zverejňovať dokumenty a iné oznámenia podľa Zákona a tiež povinnosti zverejňovania zmlúv podľa osobitného predpisu.

**25 Vyhodnocovanie ponúk**

25.1 Komisia vyhodnotí predložené ponuky podľa § 53 Zákona s použitím ustanovenia § 66 ods. 7 písm. b) Zákona: „ vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“. V súlade s § 55 ods. 1 Zákona verejný obstarávateľ vyhodnotí splnenie požiadaviek na predmet zákazky u uchádzača, ktorý sa umiestnil na prvom mieste v poradí.

**26 Vyhodnotenie splnenia podmienok účasti uchádzačov**

26.1 Komisia vyhodnotí splnenie podmienok účasti uchádzačov podľa § 40 s použitím ustanovenia § 66 ods. 7 písm. b) Zákona: „vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“. V súlade s § 55 ods. 1 Zákona verejný obstarávateľ vyhodnotí splnenie podmienok účasti u uchádzača, ktorý sa umiestnil na prvom mieste v poradí.

26.2 Tejto verejnej súťaže sa nemôžu zúčastniť hospodárske subjekty so sídlom v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.

26.3 Komisia vylúči uchádzača z verejného obstarávania v prípadoch podľa § 40 ods. 6 až 8 Zákona, a tiež v prípade, že uchádzač má sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.

**27 Oprava chýb**

27.1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých v písaní a počítaní.

27.2 Zrejmé matematické chyby, zistené pri vyhodnocovaní ponúk, budú opravené v prípade:

27.2.1 rozdielu medzi sumou uvedenou číslom a sumou uvedenou slovom; platiť bude suma uvedená správne,

27.2.2 rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva,

27.2.3 preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny,

27.2.4 nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.

27.3 **O každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 Zákona a o predloženie súhlasu s vykonanou opravou**.

**Časť VI.**

**Prijatie ponuky**

**28 Informácie o výsledku vyhodnotenia ponúk**

28.1 Verejný obstarávateľ po vyhodnotení ponúk, a po odoslaní všetkých oznámení o vylúčení uchádzača, bezodkladne oznámi všetkým dotknutým uchádzačom, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile a v systéme JOSEPHINE. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. V informácii o výsledku vyhodnotenia ponúk uvedie najmä identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk, výsledok vyhodnotenia splnenia podmienok účasti u úspešného uchádzača a lehotu, v ktorej môže byť doručená námietka.

**29 Uzavretie Dohody**

* 1. Uzavretá Dohoda nesmie byť v rozpore s týmito SP a s ponukou predloženou úspešným uchádzačom alebo uchádzačmi. Verejný obstarávateľ nesmie uzavrieť Dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora[[1]](#footnote-2) a nie sú zapísaní v registri partnerov verejného sektora[[2]](#footnote-3) alebo ktorých subdodávatelia alebo subdodávatelia podľa osobitného predpisu,[1](http://www.zakonypreludi.sk/zz/2015-343/znenie-20170201#f4439932) ktorí majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie sú zapísaní v registri partnerov verejného sektora.[2](http://www.zakonypreludi.sk/zz/2015-343/znenie-20170201#f4439933)
  2. Dohoda s úspešným uchádzačom, ktorého ponuka bola prijatá, bude uzavretá najskôr jedenásty (11) deň odo dňa odoslania informácie o výsledku vyhodnotenia ponúk podľa § 55 Zákona, ak nebudú uplatnené revízne postupy, pri dodržaní postupu stanoveného v ustanovení § 56 Zákona.
  3. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie Dohody tak, aby mohla byť uzavretá do 10 (desať) pracovných dní odo dňa uplynutia lehoty podľa § 56 ods. 8 a 9 Zákona, ak boli na jej uzavretie písomne vyzvaní prostredníctvom komunikačného rozhrania  systému JOSEPHINE. Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) alebo ich subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Dohody mať v registri partnerov verejného sektora zapísaných konečných užívateľov výhod.
  4. Ak úspešný uchádzač alebo uchádzači odmietnu uzavrieť Dohodu alebo nie sú splnené povinnosti podľa bodu 29.3 časti A.1 Pokyny pre uchádzačov týchto SP, verejný obstarávateľ môže uzavrieť Dohodu s uchádzačom alebo uchádzačmi, ktorí sa umiestnili na nasledujúcom mieste.
  5. Uchádzač alebo uchádzači, ktorí sa umiestnili na nasledujúcom mieste v poradí, sú povinní splniť povinnosť podľa bodu 29.3 časti A.1 Pokyny pre uchádzačov týchto SP a poskytnúť verejnému obstarávateľovi riadnu súčinnosť, potrebnú na uzavretie Dohody tak, aby mohla byť uzavretá do 10 (desať) pracovných dní odo dňa, keď boli na jej uzavretie písomne vyzvaní prostredníctvom komunikačného rozhrania  systému JOSEPHINE.
  6. Verejný obstarávateľ môže v Oznámení určiť, že lehota uvedená v bodoch 29.3 až 29.~~4~~ je dlhšia ako 10 (desať) pracovných dní.
  7. **Povinnosť byť zapísaný v registri partnerov verejného sektora sa nevzťahuje** na toho, komu majú byť **jednorazovo poskytnuté finančné prostriedky neprevyšujúce sumu 100 000 eur** alebo na toho, komu majú byť poskytnuté viaceré čiastkové alebo opakujúce sa plnenia, ktorých hodnota **v úhrne neprevyšuje sumu 250 000 eur,** to neplatí, ak výšku štátnej pomoci alebo investičnej pomoci nemožno v čase zápisu do registra partnerov verejného sektora určiť.
  8. **Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti podpísanú Dohodu vrátane všetkých jej príloh.** Pri predkladaní Dohody v listinnej podobe je uchádzač povinný predložiť 5 (päť) rovnopisov Dohody. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  9. Verejný obstarávateľ vyžaduje, aby úspešný uchádzač v  Dohode najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. (Príloha č. 3 Zoznam subdodávateľov a podiel subdodávok k Dohode). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  10. **V prípade, že úspešným uchádzačom je skupina dodávateľov**, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti predložiť relevantný doklad preukazujúci splnenie podmienky uvedenej v bode 18.5 tejto časti súťažných podkladov. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  11. V prípade, že je úspešným uchádzačom skupina dodávateľov a  Dohoda s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti plnú moc splnomocnenej osoby/osôb, pričom v nej musí byť výslovne uvedené oprávnenie splnomocnenej osoby/ osôb na podpis Dohody (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  12. Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.
  13. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t.j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.

**Prílohy:**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 – JED - Jednotný európsky dokument

**A.2 KRITÉRIA NA HODNOTENIE PONÚK A PRAVIDLÁ ICH UPLATNENIA**

**1 Určenie kritéria:**

1.1 Ponuky uchádzačov **sa budú** vyhodnocovať v súlade s § 44 ods. 3 písm. c) Zákona, a teda na základe **najnižšej ceny.**

1.2 Jediným kritériom na vyhodnotenie ponúk je: **Najnižšia celková cena za uskutočnenie celého predmetu zákazky v eurách (€ alebo EUR) bez DPH.**

**2 Definícia kritéria**

2.1 Navrhovaná cena za celý predmet zákazky je cena za dodanie tovaru s dopravou v rozsahu a  v súlade s požiadavkami uvedenými v časti B.1 Opis predmetu zákazky týchto SP.

2.2 Pre potreby vyhodnotenia ponúk sa použije cena v EUR bez DPH.

**3 Pravidlá uplatnenia stanovených kritérií na vyhodnotenie ponúk**

3.1 Hodnotenie ponúk uchádzačov je dané pridelením príslušného poradia podľa posudzovaných údajov uvedených v jednotlivých ponukách, týkajúcich sa navrhovanej ceny za celý predmet zákazky.

3.2 Poradie uchádzačov sa určí porovnaním výšky navrhnutých ponukových cien v Eur za celý predmet zákazky, uvedených v jednotlivých ponukách uchádzačov, podľa určenej definície kritéria.

3.3 Úspešný uchádzač bude ten, ktorý sa podľa zostaveného poradia podľa stanoveného kritéria umiestni na prvom mieste

3.4 V prípade rovnosti cenových ponúk viacerých uchádzačov za celý predmet zákazky, rozhoduje o poradí uchádzačov najnižší súčet celkových cien v Euro bez DPH všetkých položiek uvedených v zozname tovarov v časti B.1 OPIS PREDMETU ZÁKAZKY medzi č. 48 až č. 70, vrátane položiek č. 48 a č. 70.

**4 Spôsob uvedenia návrhu na plnenie kritéria**

4.1 Návrh na plnenia kritéria vyjadrený v eurách na dve desatinné miesta bez DPH predloží uchádzač vo svojej ponuke v Prílohe č. 1 k tejto časti. Uchádzač tabuľku nevypĺňa, jednotlivé hodnoty budú vyplnené automaticky, po vyplnení jednotkových cien v Prílohe č. 1 Špecifikácia ceny k časti B.2 Spôsob určenia ceny týchto SP.

**Príloha:**

Príloha č. 1 k časti A.2 - Návrh na plnenie kritéria

**B.1 OPIS PREDMETU ZÁKAZKY**

Predmetom zákazky je dodanie tonerov a iného spotrebného materiálu do tlačiarní a  multifunkčných zariadení. Jednotlivé typy tovarov, ktoré sú predmetom zákazky, sú uvedené v časti B.1 Opis predmetu zákazky súťažných podkladov.

Tovar musí spĺňať všetky znaky dané výrobcom pre príslušný typ zariadenia. Originálne obaly a tovar musia byť nepoškodené, neporušené, odporúčané a schválené výrobcami zariadení. Tovar musí spĺňať požiadavky na garantované záruky v zmysle platných záručných podmienok výrobcov uvedených typov zariadení. Tovar nesmie byť z uvedeného dôvodu u originálnych tonerov repasovaný, ani vyrábaný iným výrobcom ako ekvivalentná náhrada, tovar musí byť nový a nepoužitý. Objednávateľ si vyhradzuje právo v prípade pochybností o originalite kontrolovaný tovar vrátiť dodávateľovi, prípadne žiadať finančnú náhradu za dodaný tovar.

Služby súvisiace s predmetom zákazky:

* zabezpečenie dopravy, čím sa rozumie doprava tovaru do sídla verejného obstarávateľa,
* zabezpečenie vykládky, čím sa rozumie vyloženie dodaného tovaru na určené miesto v mieste dodania tovaru,
* zabezpečenie ekologickej likvidácie použitých obalov, čím sa rozumie zabezpečenie odberu a ekologickej likvidácie prázdnych tonerových kaziet, obalov atramentových náplní, ktoré uchádzač verejnému obstarávateľovi dodal v rámci zákazky,
* zabezpečenie bezplatných opráv tovaru počas záručnej doby.

|  |  |  |  |  |  |
| --- | --- | --- | --- | --- | --- |
| **#** | **Označenie výrobcu - P/N** | **Názov, popis (je potrebné zmeniť alebo doplniť podľa reálne ponúkanej položky)** | **Počet presne** | **Merná jednotka** | **Požadovaný originál** |
| 1 | 44968301 | OKI MC363 | 20 | ks | Áno |
| 2 | 44472603 | OKI MC363 | 4 | ks | Áno |
| 3 | 44472202 | OKI MC363 | 4 | ks | Áno |
| 4 | 46508712 | OKI MC363 | 30 | ks | Áno |
| 5 | 46508711 | OKI MC363 | 30 | ks | Áno |
| 6 | 46508710 | OKI MC363 | 30 | ks | Áno |
| 7 | 46508709 | OKI MC363 | 30 | ks | Áno |
| 8 | 46484108 | OKI MC563 | 16 | ks | Áno |
| 9 | 46484107 | OKI MC563 | 16 | ks | Áno |
| 10 | 46484106 | OKI MC563 | 16 | ks | Áno |
| 11 | 46484105 | OKI MC563 | 16 | ks | Áno |
| 12 | 46394902 | OKI MC563 | 6 | ks | Áno |
| 13 | 46490608 | OKI MC563 | 30 | ks | Áno |
| 14 | 46490607 | OKI MC563 | 30 | ks | Áno |
| 15 | 46490606 | OKI MC563 | 30 | ks | Áno |
| 16 | 46490605 | OKI MC563 | 30 | ks | Áno |
| 17 | 44844471 | OKI MC873 | 1 | ks | Áno |
| 18 | 44844469 | OKI MC873 | 1 | ks | Áno |
| 19 | 44844470 | OKI MC873 | 1 | ks | Áno |
| 20 | 44844472 | OKI MC873 | 1 | ks | Áno |
| 21 | 44848805 | OKI MC873 | 1 | ks | Áno |
| 22 | 44846204 | OKI MC873 | 1 | ks | Áno |
| 23 | 45862818 | OKI MC873 | 30 | ks | Áno |
| 24 | 45862816 | OKI MC873 | 25 | ks | Áno |
| 25 | 45862815 | OKI MC873 | 25 | ks | Áno |
| 26 | 45862814 | OKI MC873 | 25 | ks | Áno |
| 27 | 46484124 | OKI ES5473 | 4 | ks | Áno |
| 28 | 46484123 | OKI ES5473 | 4 | ks | Áno |
| 29 | 46484122 | OKI ES5473 | 4 | ks | Áno |
| 30 | 46484121 | OKI ES5473 | 4 | ks | Áno |
| 31 | ES46358502 | OKI ES5473 | 4 | ks | Áno |
| 32 | ES46394902 | OKI ES5473 | 4 | ks | Áno |
| 33 | 46490624 | OKI ES5473 | 20 | ks | Áno |
| 34 | 46490623 | OKI ES5473 | 20 | ks | Áno |
| 35 | 46490622 | OKI ES5473 | 20 | ks | Áno |
| 36 | 46490621 | OKI ES5473 | 20 | ks | Áno |
| 37 | ES44848805 | OKI ES8473 | 2 | ks | Áno |
| 38 | ES45513301 | OKI ES8473 | 2 | ks | Áno |
| 39 | ES44846204 | OKI ES8473 | 2 | ks | Áno |
| 40 | ES45862822 | OKI ES8473 | 20 | ks | Áno |
| 41 | ES45862821 | OKI ES8473 | 16 | ks | Áno |
| 42 | ES45862820 | OKI ES8473 | 16 | ks | Áno |
| 43 | ES45862819 | OKI ES8473 | 16 | ks | Áno |
| 44 | ES44844476 | OKI ES8473 | 4 | ks | Áno |
| 45 | ES44844475 | OKI ES8473 | 4 | ks | Áno |
| 46 | ES44844474 | OKI ES8473 | 4 | ks | Áno |
| 47 | ES44844473 | OKI ES8473 | 4 | ks | Áno |
| 48 | 46564704 | OKI ES9476/66 | 250 | ks | Áno |
| 49 | 46564701 | OKI ES9476/66 | 150 | ks | Áno |
| 50 | 46564702 | OKI ES9476/66 | 150 | ks | Áno |
| 51 | 46564703 | OKI ES9476/66 | 150 | ks | Áno |
| 52 | 6LK49184000 | OKI ES9476/66 | 12 | ks | Áno |
| 53 | 6LK49184300 | OKI ES9476/66 | 12 | ks | Áno |
| 54 | 6LK49184200 | OKI ES9476/66 | 12 | ks | Áno |
| 55 | 6LK49184100 | OKI ES9476/66 | 12 | ks | Áno |
| 56 | 6LK52390000 | OKI ES9476/66 | 10 | ks | Áno |
| 57 | 6LK55463000 | OKI ES9476/66 | 10 | ks | Áno |
| 58 | 6LK50423000 | OKI ES9476/66 | 10 | ks | Áno |
| 59 | 6LK50755000 | OKI ES9476/66 | 10 | ks | Áno |
| 60 | 45639502 TB-FC50 | OKI ES9476/66 | 100 | ks | Áno |
| 61 | 44954102 | OKI ES9476/66 | 10 | ks | Áno |
| 62 | CE340A | HP 775 | 150 | ks | Nie |
| 63 | CE341A | HP 775 | 125 | ks | Nie |
| 64 | CE342A | HP 775 | 125 | ks | Nie |
| 65 | CE343A | HP 775 | 125 | ks | Nie |
| 66 | CE515A | HP 775 | 20 | ks | Áno |
| 67 | CE516A | HP 775 | 20 | ks | Áno |
| 68 | CE980A | HP 775 | 20 | ks | Áno |
| 69 | L2718A | HP 775 | 5 | ks | Áno |
| 70 | 013R00662 | Xerox 7845/7545 | 85 | ks | Áno |
| 71 | 008R13064 | Xerox 7845/7545 | 5 | ks | Áno |
| 72 | 001R00613 | Xerox 7845/7545 | 5 | ks | Áno |
| 73 | 008R13061 | Xerox 7845/7545 | 100 | ks | Áno |
| 74 | 008R12941 | Xerox 7845/7545 | 1 | ks | Áno |
| 75 | 604K62230 | Xerox 7845/7545 | 4 | ks | Áno |
| 76 | 006R01517 | Xerox 7845/7545 | 100 | ks | Áno |
| 77 | 006R01518 | Xerox 7845/7545 | 80 | ks | Áno |
| 78 | 006R01519 | Xerox 7845/7545 | 80 | ks | Áno |
| 79 | 006R01520 | Xerox 7845/7545 | 80 | ks | Áno |
| 80 | cf280x | HP MFP 400 | 50 | ks | Nie |
| 81 | cf226x | HP MFP 426 | 50 | ks | Nie |
| 82 | 008R13102 | Xerox color 550 | 1 | ks | Áno |
| 83 | 013R00664 | Xerox color 550 | 6 | ks | Áno |
| 84 | 013R00663 | Xerox color 550 | 2 | ks | Áno |
| 85 | 008R13041 | Xerox color 550 | 2 | ks | Áno |
| 86 | 008R12990 | Xerox color 550 | 4 | ks | Áno |
| 87 | 006R01525 | Xerox color 550 | 4 | ks | Áno |
| 88 | 006R01526 | Xerox color 550 | 4 | ks | Áno |
| 89 | 006R01527 | Xerox color 550 | 4 | ks | Áno |
| 90 | 006R01528 | Xerox color 550 | 4 | ks | Áno |
| 91 | 008R13036 | Xerox D95A | 2 | ks | Áno |
| 92 | 006R01561 | Xerox D95A | 4 | ks | Áno |
| 93 | C9374A | HP T795 | 10 | ks | Áno |
| 94 | C9370A | HP T795 | 10 | ks | Áno |
| 95 | C9403A | HP T795 | 10 | ks | Áno |
| 96 | C9373A | HP T795 | 10 | ks | Áno |
| 97 | C9372A | HP T795 | 10 | ks | Áno |
| 98 | C9371A | HP T795 | 10 | ks | Áno |
| 99 | C9383A | HP T795 | 10 | ks | Áno |
| 100 | C9384A | HP T795 | 10 | ks | Áno |
| 101 | C9380A | HP T795 | 10 | ks | Áno |
| 102 | Q1406A | HP T795 | 10 | ks | Áno |
| 103 | Q1442A | HP T795 | 10 | ks | Áno |
| 104 | 3782B002AA | Canon iR-ADV C2020i | 4 | ks | Áno |
| 105 | 3783B002AA | Canon iR-ADV C2020i | 4 | ks | Áno |
| 106 | 3784B002AA | Canon iR-ADV C2020i | 4 | ks | Áno |
| 107 | 3785B002AA | Canon iR-ADV C2020i | 4 | ks | Áno |
| 108 | 675K70606 | Xerox 6280 | 6 | ks | Áno |
| 109 | 675K70584 | Xerox 6280 | 6 | ks | Áno |
| 110 | 106R01403 | Xerox 6280 | 25 | ks | Nie |
| 111 | 106R01402 | Xerox 6280 | 25 | ks | Nie |
| 112 | 106R01401 | Xerox 6280 | 25 | ks | Nie |
| 113 | 106R01400 | Xerox 6280 | 25 | ks | Nie |
| 114 | C2P10AE | HP OfficeJet 202 | 13 | ks | Áno |
| 115 | C2P11AE | HP OfficeJet 202 | 12 | ks | Áno |
| 116 | CE505x | HP Laserjet 2055 | 20 | ks | Áno |
| 117 | CRG-72811 | Canon 4580 | 10 | ks | Nie |
| 118 | C13S015329 | Epson 980 II | 10 | ks | Nie |

**B.2 SPÔSOB URČENIA CENY**

1. Cena za vykonanie predmetu zákazky bude stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov, ktorou sa vykonáva zákon o cenách.
2. Celková cena za predmet zákazky sa stanoví v zmysle Prílohy č. 1 Špecifikácia ceny k časti B.2 Spôsob určenia ceny  týchto SP.
3. Uchádzač vyplní všetky jednotkové ceny v **eurách (€ alebo EUR) maximálne na dve desatinné miesta** pre všetky položky uvedené v Prílohe č. 1 Špecifikácia ceny k časti B.2 Spôsob určenia ceny týchto SP. Uchádzač vyplní žlto vyznačené bunky pre tovary v súlade s časťou B.1 Opis predmetu zákazky. Do ostatných buniek nesmie zasahovať. Cena sa vyplňuje bez medzier pri tisícoch. Ceny predloží v programe Microsoft Excel so zabudovanou matematikou vo formáte \*.xls./\*.xlsx.
4. Uchádzač je povinný do ceny zahrnúť všetky náklady, činnosti, práce, výkony alebo služby nevyhnutné za účelom riadneho vykonania predmetu zákazky.
5. Ceny uvedené v ponuke je možné meniť iba v lehote na predkladanie ponúk, potom sú nemenné a záväzné pre uzatvorenie rámcovej dohody..
6. Prijaté jednotkové ceny sú záväzné pre uzatvorenie rámcovej dohody a po dobu jej trvania stanovené v súlade s ponukou uchádzača. Pokrývajú všetky zmluvné záväzky, sú pevné a nemenné počas trvania rámcovej dohody.
7. Na požiadanie objednávateľa uchádzač spracuje a predloží kalkulácie jednotkových cien vybraných položiek, spolu s kalkulačným vzorcom, ktorý použil pre prípravu ponuky.
8. Predpokladanú hodnotu zákazky uvedenú v Oznámení verejný obstarávateľ považuje za finančný limit a okolnosť dôležitú pre plnenie rámcovej dohody.

**Príloha:**

Príloha č. 1 k časti B.2 – Špecifikácia ceny

**B.3 OBCHODNÉ PODMIENKY DODANIA PREDMETU ZÁKAZKY**

**Uchádzač vo svojej ponuke predloží návrh Dohody** **podľa Obchodného zákonníka, v ktorej budú v celom rozsahu akceptované obchodné podmienky dodania predmetu plnenia podľa zákazky stanovené v dokumentoch, ktoré tvoria Prílohu k týmto súťažným podkladom.** Predložený návrh Dohody musí byť podpísaný štatutárnym zástupcom (zástupcami) uchádzača, resp. osobou oprávnenou konať v mene uchádzača.

**Rámcová dohoda**

číslo predávajúceho:

číslo kupujúceho:

**„Nákup tonerov a print spotrebného materiálu pre potreby NDS, a.s.“**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) a§ 409 a nasl. zákona   
č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**rámcová  dohoda**“ alebo „**dohoda**“)

medzi stranami rámcovej dohody

**Kupujúci:**

Obchodné meno: Národná diaľničná spoločnosť, a. s.

Sídlo: Dúbravská cesta 14, 841 04  Bratislava

Štatutárny orgán: predstavenstvo zastúpené:

Ing. Vladimír Jacko, PhD., MBA, predseda predstavenstva a generálny riaditeľ

Mgr. Jaroslav Ivanco, podpredseda  predstavenstva

IČO: 35 919 001

DIČ: 202 193 7775

IČ DPH: SK 202 193 7775

Bankové spojenie: UniCredit Bank Czech Republic and Slovakia a. s., pobočka zahraničnej banky

Číslo účtu: SK30 1111 0000 0066 2485 9013

Zápis v Obch. registri: akciová spoločnosť zapísaná v obchodnom registri Okresného súdu Bratislava I, oddiel Sa, vložka č. 3518/B

(ďalej len ,,Kupujúci“)

 a

**Predávajúci:**

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

Zápis v Obch. registri:

(ďalej len ,,Predávajúci“)

(Kupujúci a Predávajúci ďalej len „strany rámcovej dohody“)

**Článok 1**

**Predmet rámcovej dohody**

1. Predmetom rámcovej dohody je záväzok Predávajúceho za podmienok dohodnutých v tejto rámcovej dohode a v súťažných podkladoch na základe samostatných objednávok dodávať Kupujúcemu tovar uvedený v bode 2 tohto článku a záväzok Kupujúceho zaplatiť Predávajúcemu kúpnu cenu podľa Článku 3 tejto rámcovej dohody za riadne a včas dodaný predmet kúpy.
2. Predmetom kúpy je tovar podľa špecifikácií uvedených v Prílohe č. 1 Zoznam požadovaného tovaru a predpokladané množstvá spotreby  (ďalej len „tovar“ alebo „predmet kúpy“), ktorá tvorí neoddeliteľnú súčasť tejto dohody.
3. Predpokladané množstvá tovaru sú uvedené v  Prílohe č. 1 tejto dohody a nie sú záväzné pre plnenie tejto dohody, pričom rozsah predmetu kúpy bude špecifikovaný samostatnými objednávkami Kupujúceho. Strany rámcovej dohody sa zaväzujú počas plnenia tejto dohody vzájomne konzultovať dodávané množstvá a druh tovaru.

4. Predávajúci sa zaväzuje dodávať predmet kúpy v rozsahu a spôsobom uvedeným v samostatných objednávkach vystavených Kupujúcim počas platnosti tejto dohody. Každé plnenie v zmysle samostatnej objednávky je posudzované ako samostatná kúpna zmluva podľa § 409 a nasl. Obchodného zákonníka (ďalej len „zmluva“). Na zmluvu sa použijú ustanovenia tejto rámcovej dohody primerane. Zoznam osôb oprávnených za Kupujúceho podpisovať objednávky, ako aj preberať predmet  kúpy od Predávajúceho oznámi Kupujúci Predávajúcemu písomne bezodkladne po nadobudnutí účinnosti tejto dohody, pričom je povinný Predávajúceho písomne informovať aj o akejkoľvek zmene v uvedenom zozname.

6.     Predmet dohody je Predávajúci povinný splniť vo vlastnom mene a na vlastnú zodpovednosť.

**Článok 2**

**Miesto, čas a spôsob plnenia**

1. Miestom dodania predmetu kúpy je adresa sídla Kupujúceho.
2. Táto dohoda sa uzatvára na dobu určitú, a to na 48 mesiacov od nadobudnutia účinnosti rámcovej dohody alebo do vyčerpania celkovej sumy prijatej v ponuke úspešného uchádzača, v závislosti od toho, ktorá skutočnosť nastane skôr.

3. Kupujúci odošle originál objednávky v elektronickej forme (sken vo formáte PDF), podpísaný oprávnenou osobou Kupujúceho na e-mailovú adresu Predávajúceho .................@................ Súčasne Kupujúci odošle originál objednávky poštou na adresu Predávajúceho uvedenú v záhlaví tejto dohody. Predávajúci je povinný objednávku Kupujúceho, zaslanú e-mailom, prijať a prijatie objednávky bezodkladne potvrdiť e-mailom na adresu Kupujúceho [ObjednavkyIT@ndsas.sk](mailto:ObjednavkyIT@ndsas.sk) najneskôr však do 24 hodín od doručenia. Súčasne je Predávajúci povinný po potvrdení objednávky podľa predchádzajúcej vety zaslať Kupujúcemu originál potvrdenej objednávky poštou na adresu Kupujúceho uvedenú v záhlaví tejto dohody. Potvrdenie objednávky Predávajúcim musí byť podpísané oprávnenými osobami Predávajúceho. Objednávka sa stáva záväznou riadnym doručením jej písomného vyhotovenia Kupujúcemu. Písomná objednávka Kupujúceho musí obsahovať najmä určenie množstva a druh tovaru, miesto a termín dodania tovaru.

1. Predávajúci sa zaväzuje dodať objednané množstvo tovaru najneskôr do štrnástich (14) dní odo dňa doručenia písomnej objednávky Predávajúcemu, pokiaľ sa strany rámcovej dohody s prihliadnutím na povahu tovaru a dostupnosť tovaru na trhu nedohodnú vopred inak. Ak sa strany rámcovej dohody dohodnú na inom termíne plnenia, Kupujúci ho uvedie v písomnej objednávke.
2. Nedodanie objednaného množstva a druhu tovaru v čase dlhšom ako šesťdesiat (60) dní odo dňa termínu stanoveného alebo dohodnutého v bode 5. tohto článku dohody, sa považuje za podstatné porušenie dohody a oprávňuje Kupujúceho na okamžité odstúpenie od dohody. Tým nie je dotknutá povinnosť Predávajúceho uhradiť zmluvnú pokutu za omeškanie v zmysle Článku 4 bod 2 tejto rámcovej dohody.
3. Predávajúci je povinný bez zbytočného odkladu, najneskôr do 24 hodín, oznámiť   
   e-mailom alebo telefonicky Kupujúcemu vznik akejkoľvek udalosti, ktorá bráni alebo sťažuje dodanie tovaru riadne a včas. Pokiaľ sa zmluvné strany písomne nedohodnú inak je Predávajúci povinný postupovať v zmysle lehoty dodania tovaru podľa bodu 5. tohto článku rámcovej dohody. Oznámenie uskutočnené telefonicky je dodávateľ povinný následne v lehote 3 (troch) pracovných dní písomne (s podpisom oprávnenej osoby) potvrdiť.
4. Dodávateľ sa nedostáva do omeškania s dodaním tovaru podľa jednotlivej zmluvy v prípade, ak nastanú skutočnosti označované ako ,,vyššia moc“, t.j. objektívne právne skutočnosti, ktoré nie sú závislé na stranách rámcovej dohody, ani ich strany rámcovej dohody nedokážu ovplyvniť alebo v čase uzatvorenia dohody pri zachovaní odbornej starostlivosti predvídať, napr. živelné pohromy atď. Pre vylúčenie pochybností, na účely rámcovej dohody, za vyššiu moc sa nepovažuje štrajk zamestnancov niektorej strany rámcovej dohody alebo zmena ekonomických pomerov niektorej strany rámcovej dohody alebo subdodávateľa. Ak nastanú okolnosti vyššej moci, strany rámcovej dohody posunú termíny dodania tovaru o dobu zodpovedajúcu trvaniu týchto okolností a odstráneniu ich následkov. Predávajúci je zároveň povinný preukázať, akým spôsobom a počas akej doby mu vyššia moc bránila v dodaní tovaru podľa rámcovej dohody.

9. Predávajúci je povinný Kupujúcemu doručiť tovar do miesta uvedeného v objednávke.

10. Kupujúci je oprávnený dodaný predmet kúpy skontrolovať podľa dodacieho listu. Ak údaje nesúhlasia, alebo prepravný obal alebo tovar je porušený či inak poškodený, je Kupujúci oprávnený odmietnuť takýto tovar alebo prevziať jeho súčasti.

**Článok 3**

**Cena za predmet kúpy a platobné podmienky**

1. Ceny za tovar sú stanovené v súlade so zákonom č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Jednotkové ceny tovarov, uvedené v Prílohe č. 2 tejto rámcovej dohody, sú  záväzné, pevné a pokrývajú všetky zmluvné záväzky a všetky náležitosti nevyhnutné na riadne dodanie tovaru v rozsahu podľa tejto rámcovej dohody a súťažných podkladov a sú v nich zahrnuté akékoľvek a všetky náklady vrátane obalov, balenia, cla, dopravy a vykládky tovarov na miesto dodania, akýchkoľvek ďalších prípadných poplatkov spojených s dodaním tovaru na miesto dodania vrátane bezplatného legislatívneho a technického poradenstva spojeného s aplikáciou a použitím tovaru.
3. Celková cena za dodanie tovaru v zmysle tejto rámcovej dohody počas celej doby jej trvania nesmie prekročiť prijatú celkovú cenu, uvedenú v ponuke Predávajúceho ako úspešného uchádzača. Celková cena v zmysle tejto rámcovej dohody bude tvorená ako súčet súčinov prijatých jednotkových cien a množstva skutočne dodaného a prevzatého tovaru na základe čiastočných objednávok Kupujúceho.
4. Právo Predávajúceho na vystavenie faktúry vzniká dňom prevzatia tovaru Kupujúcim a potvrdením o jeho prevzatí na dodacom liste poverenou osobou Kupujúceho podľa Článku 8 bod 1 rámcovej dohody. Na účely fakturácie sa za deň dodania tovaru podľa tejto rámcovej dohody považuje deň podpísania dodacieho listu Kupujúcim. Dodací list bude tvoriť nevyhnutnú prílohu každej vystavenej faktúry. V opačnom prípade je Kupujúci oprávnený faktúru Predávajúcemu vrátiť v súlade s bodom 7 tohto článku rámcovej dohody.
5. Platba sa realizuje prevodným príkazom prostredníctvom finančného ústavu Kupujúceho na základe vystavenej faktúry Predávajúcim podľa bodu 7 tohto článku rámcovej dohody.
6. Splatnosť každej faktúry je tridsať (30) dní od jej doporučeného doručenia bez nedostatkov do sídla Kupujúceho.
7. Faktúra musí obsahovať obligatórne náležitosti podľa § 74 zákona č. 222/2004 Z.z. o dani z pridanej hodnoty v znení neskorších predpisov (ďalej len „zákon o DPH“). Faktúra musí obsahovať aj nasledovné údaje: odvolávku na číslo rámcovej dohody a číslo objednávky, popis plnenia v zmysle predmetu rámcovej dohody, bankové spojenie v zmysle rámcovej dohody a podpísaný dodací list vystavený v súlade s Článkom 8 bod 1 rámcovej dohody. Ak ich faktúra nebude obsahovať, Kupujúci je oprávnený takúto faktúru vrátiť Predávajúcemu spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Kupujúceho. Obálka, v ktorej bude faktúra odosielaná, musí byť označená ako „FAKTÚRA“. Faktúry musia byť odoslané doporučene.
8. Predávajúci je oprávnený fakturovať len skutočne dodané množstvo tovaru.
9. Zálohové platby ani platba vopred sa neumožňuje.
10. V prípade, ak je Predávajúci v postavení zahraničnej osoby, riadi sa zákonom o DPH.

**Článok 4**

**Zmluvné pokuty**

1. V prípade nezaplatenia faktúry v termíne jej splatnosti má Predávajúci nárok na úrok z omeškania vo výške 0,05% z fakturovanej čiastky za každý deň omeškania, to neplatí v prípade vrátenia faktúry Kupujúcim v zmysle Článku 3 bod 7 tejto dohody.
2. V prípade, že Predávajúci nedodrží termín plnenia podľa Článku 2 bod 5 tejto rámcovej dohody, má Kupujúci voči Predávajúcemu nárok na zmluvnú pokutu vo výške 0,05% z ceny objednávky s DPH, s ktorou je Predávajúci v omeškaní, a to za každý deň omeškania.
3. Strany rámcovej dohody majú právo na náhradu škody, ktorá im vznikne porušením, resp. zanedbaním povinností druhou stranou rámcovej dohody.
4. V prípade, ak Predávajúci poruší niektorú zo svojich povinností vyplývajúcich z Článku 2 bod 3 tejto dohody, Kupujúci  má nárok na zaplatenie zmluvnej pokuty od Predávajúceho vo výške 100,- EUR za každý deň omeškania s neplnením danej povinnosti, a to za každé porušenie povinnosti osobitne, pričom právo Kupujúceho na náhradu škody v plnej výške nie je dotknuté. Zaplatením zmluvnej pokuty nezaniká Predávajúcemu splnenie povinností uvedených v Článku 2 bod 3 tejto dohody.
5. V prípade, ak Predávajúci poruší svoju povinnosť v zmysle Článku 6 bod 4 tejto rámcovej dohody, Kupujúci má nárok na zaplatenie zmluvnej pokuty od Predávajúceho vo výške 100,- EUR za každý deň omeškania s plnením danej povinnosti, a to za každé porušenie povinnosti osobitne, pričom právo Kupujúceho na náhradu škody tým nie je dotknuté. Nesplnenie povinnosti Predávajúceho v zmysle Článku 6 bod 4 rámcovej dohody v lehote presahujúcej tridsať (30) dní sa považuje za podstatné porušenie tejto dohody a oprávňuje Kupujúceho okamžite odstúpiť od tejto dohody.
6. Strany rámcovej dohody sa dohodli, že v prípade vzájomných nárokov Predávajúceho a Kupujúceho budú strany rámcovej dohody postupovať podľa ustanovení § 358 a nasl. Obchodného zákonníka.

**Článok 5**

**Akosť predmetu kúpy**

1. Predávajúci je povinný dodať predmet kúpy definovaný v Prílohe č. 1 podľa Článku 1 rámcovej dohody s parametrami a v kvalite podľa rámcovej dohody a časti B.1 - Opis predmetu zákazky súťažných podkladov. V prípade zmien technických predpisov vzťahujúcich sa na predmet kúpy, je Predávajúci povinný dodať predmet kúpy zodpovedajúci technickým predpisom platným v čase dodania predmetu kúpy. Pre vylúčenie pochybností, predmet kúpy je identický v časti B.1 – Opis predmetu zákazky súťažných podkladov a Prílohy č. 1 tejto rámcovej dohody. V prípade ak predmet kúpy alebo jeho časť definovaný v Prílohe č. 1 a časti B.1 – Opis predmetu zákazky súťažných podkladov nebude možné dodať z dôvodu jeho nedostupnosti na trhu, Predávajúci sa zaväzuje dodať predmet kúpy alebo jeho časť v rovnakej alebo vyššej kvalite za rovnakých alebo vyšších technických parametrov definovaných v Prílohe č.1 tejto dohody a časti B.1 – Opise predmetu zákazky.
2. Strany rámcovej dohody sa dohodli, že v prípade, ak bude jednotková cena dodaného ekvivalentného náhradného tovaru vyššia ako jednotková cena tovaru definovaná vo výkaze výmer jednotkových cien tovarov v zmysle Prílohy č. 2 tejto dohody, Predávajúci je povinný fakturovať jednotkovú cenu tovaru v zmysle výkazu výmer v súlade s Prílohou č. 2 rámcovej dohody. V prípade, ak bude jednotková cena ekvivalentného dodaného tovaru nižšia ako jednotková cena tovaru z výkazu výmer v zmysle Prílohy č. 2 tejto rámcovej dohody, Predávajúci je povinný fakturovať cenu nižšiu, a teda cenu preukázanú.

**Článok 6**

**Záručná doba a záručné podmienky**

1. Záručná doba na predmet kúpy alebo na každú časť predmetu kúpy je dvanásť (12) kalendárnych mesiacov. Záručná doba začína plynúť momentom prevzatia predmetu kúpy, alebo časti predmetu kúpy Kupujúcim, od dátumu uvedeného v dodacom liste podpísanom Kupujúcim.
2. Počas záručnej doby je Kupujúci povinný podať Predávajúcemu správu o vadách (reklamácia) bez zbytočného odkladu po tom, čo vadu zistil. Tento úkon sa považuje za splnený písomným nahlásením do desiatich (10) pracovných dní od zistenia vady Kupujúcim, a to doručením v uvedenej lehote Predávajúcemu osobne alebo poštou v zmysle Článku 11 tejto rámcovej dohody s uvedením podrobného popisu zistenej vady a miesta, kde sa predmet kúpy nachádza, a čo žiada Kupujúci.
3. Uznanie reklamovanej vady je Predávajúci povinný písomne potvrdiť do 48 hodín odo dňa doručenia reklamácie, pričom túto lehotu je Predávajúci povinný dodržať aj v prípade, ak reklamované vady odmieta uznať. Lehota 48 hodín podľa predchádzajúcej vety je zo strany Predávajúceho dodržaná v prípade, ak Kupujúci v uvedenej lehote obdrží písomné potvrdenie Predávajúceho uvedené v prvej vete tohto bodu tohto článku dohody, doručené osobne alebo poštou do sídla Kupujúceho v zmysle Článku 12 tejto dohody, alebo na email: [ObjednavkyIT@ndsas.sk](mailto:ObjednavkyIT@ndsas.sk) .
4. Po zistení vady má Kupujúci právo, aby  bola bezplatne, včas a riadne odstránená v záručnej dobe. Predávajúci je povinný reklamovanú vadu odstrániť do siedmich (7) dní odo dňa uplatnenia reklamácie Kupujúcim podľa bodu 2 tohto článku, ak sa strany rámcovej dohody s prihliadnutím na povahu vady písomne nedohodnú inak.
5. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá Predávajúci, a pre ktoré Kupujúci nemôže predmet dohody riadne používať.
6. V prípade, ak Predávajúci neodstráni riadne reklamované vady v lehote uvedenej v bode 4 tohto článku, má Kupujúci právo odstúpiť od tejto dohody.

**Článok 7**

**Reklamácie**

1. Každú reklamáciu uplatní Kupujúci u Predávajúceho v súlade so všeobecne záväznými právnymi predpismi na základe ustanovení záručných a reklamačných podmienok Predávajúceho. Týmto nie sú dotknuté ustanovenia Článku 6 tejto dohody, ktoré majú prednosť pred záručnými a reklamačnými podmienkami Predávajúceho.

**Článok 8**

**Osobitné ustanovenia**

1. Predmet kúpy je považovaný za dodaný odovzdaním predmetu kúpy Kupujúcemu na dohodnutom mieste, v kvalite a čase v súlade s touto rámcovou dohodou a súťažnými podkladmi. Za deň odovzdania a prevzatia predmetu kúpy sa považuje deň podpísania dodacieho listu.
2. Nebezpečenstvo škody na veci a vlastnícke právo k predmetu kúpy, resp. časti predmetu kúpy prechádza na Kupujúceho dňom odovzdania a prevzatia predmetu kúpy stranami rámcovej dohody podpísaním dodacieho listu zo strany Kupujúceho.
3. Predávajúci sa zaväzuje, že nebude v súvislosti s predmetom tejto dohody a v súvislosti s vykonávaním činnosti, ktorá je predmetom dohody zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom   
   č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci“), v spojení so zákonom č. 311/2001 Z. z. Zákonník práce v znení neskorších predpisov, Obchodným zákonníkom, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. [461/2003 Z. z.](http://www.zakonypreludi.sk/zz/2003-461) o sociálnom poistení v znení neskorších predpisov, zákonom č. [404/2011 Z. z.](http://www.zakonypreludi.sk/zz/2011-404) o pobyte cudzincov a o zmene a doplnení niektorých zákonov v znení neskorších predpisov, zákona č. [480/2002 Z. z.](http://www.zakonypreludi.sk/zz/2002-480) o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov. Predávajúci sa zaväzuje, že tieto povinnosti zabezpečí aj u svojich subdodávateľov.
4. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú Kupujúcemu na základe dohody dodáva alebo poskytuje Predávajúci ako poskytovateľ služby alebo jeho subdodávateľ prostredníctvom fyzickej osoby, ktorú nelegálne zamestnáva, v nadväznosti na čo bude Kupujúcemu uložená pokuta, ktorú Kupujúci uhradí, Kupujúci si uplatní jej náhradu u Predávajúceho a Predávajúci sa zaväzuje túto pokutu Kupujúcemu nahradiť aj za svojho subdodávateľa.

**Článok 9**

**Subdodávatelia**

1. Predávajúci nesmie predmet kúpy ako celok odovzdať na dodanie inému subjektu. Časť predmetu kúpy môže Predávajúci odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 3 tejto dohody. Súhlas Kupujúceho s dodaním predmetu kúpy prostredníctvom subdodávateľa nezbavuje Predávajúceho  povinnosti a zodpovednosti za všetky práce a činnosti subdodávateľa.
2. Ak sa na Predávajúceho a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“), potom je Predávajúci ako aj jeho subdodávatelia povinný dodržať túto povinnosť po celú dobu trvania tejto dohody, pričom Predávajúci sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti Predávajúceho podľa predchádzajúcej vety, má Kupujúci nárok na zmluvnú pokutu vo výške 100,- EUR za každý deň porušenia, pričom porušenie uvedenej povinnosti, ktoré trvá dlhšie ako tridsať (30) dní sa považuje za podstatné porušenie tejto dohody a Kupujúci je oprávnený po uplynutí tejto lehoty od rámcovej dohody odstúpiť. Ak v súvislosti s porušením vyššie uvedenej povinnosti uloží príslušný orgán Kupujúcemu akúkoľvek sankciu, Predávajúci je povinný túto sankciu v plnej výške nahradiť.
3. Počas trvania tejto rámcovej dohody je Predávajúci oprávnený zmeniť subdodávateľa uvedeného v Prílohe č. 3 tejto dohody výlučne na základe dodatku k tejto rámcovej dohode. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Kupujúci má právo odmietnuť podpísať dodatok a požiadať Predávajúceho  o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nesplnenie podmienok pre výmenu subdodávateľa atď.). Predávajúci je povinný žiadosti Kupujúceho podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
4. Predávajúci vyhlasuje, že Príloha č. 3 k tejto dohode obsahuje aktuálne a úplné údaje v zmysle ustanovenia § 41 ods. 3 a 4 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „údaje“). Zmenu údajov akéhokoľvek aktuálneho subdodávateľa je Predávajúci povinný bezodkladne písomne oznámiť Kupujúcemu, pričom strany rámcovej dohody sa výslovne dohodli, že na zmenu údajov nie je potrebné uzatvoriť dodatok k dohode. V prípade porušenia povinnosti Predávajúceho v zmysle predchádzajúcej vety je Kupujúci oprávnený od dohody odstúpiť a má nárok na náhradu škody, ktorá mu v tejto súvislosti vznikne. Ak v súvislosti s porušením vyššie uvedenej povinnosti uloží príslušný orgán Kupujúcemu akúkoľvek sankciu, Predávajúci je povinný túto sankciu Kupujúcemu v plnej výške nahradiť. V dodatku k dohode, ktorým sa mení pôvodný subdodávateľ, je Predávajúci povinný uviesť aktuálne a úplné údaje nového subdodávateľa.

**Článok 10**

**Ukončenie rámcovej dohody**

1. Táto rámcová dohoda zanikne uplynutím doby, na ktorú bola uzavretá, alebo vyčerpaním sumy, ktorá nemôže prekročiť sumu prijatú v ponuke úspešného uchádzača, podľa toho, ktorá skutočnosť nastane skôr. Rámcovú dohodu je možné ukončiť aj písomnou dohodou strán rámcovej dohody, písomným odstúpením od rámcovej dohody alebo písomnou výpoveďou Kupujúceho.
2. V prípade zániku rámcovej dohody dohodou účastníkov dohody rámcová dohoda zaniká dňom uvedeným v tejto dohode (ďalej len „deň zániku rámcovej dohody dohodou“). V tejto dohode sa upravia aj vzájomné nároky strán dohody vzniknuté z plnenia zmluvných povinností alebo z ich porušenia stranami rámcovej dohody ku dňu zániku rámcovej dohody dohodou.

3.  V prípade odstúpenia od rámcovej dohody sa strany rámcovej dohody budú riadiť ustanoveniami § 344 a nasl. Obchodného zákonníka. Odstúpenie od rámcovej dohody musí mať písomnú formu, musí byť doručené druhej strane rámcovej dohody a jeho účinky nastávajú dňom doručenia strane rámcovej dohody, ktorá svoju povinnosť porušila.

4.  Kupujúci je oprávnený okamžite odstúpiť od tejto rámcovej dohody v prípadoch upravených v tejto rámcovej dohode, ako aj v prípade podstatného porušenia rámcovej dohody Predávajúcim, a to najmä:

a) ak sa preukáže, že Predávajúci v rámci procesu verejného obstarávania predložil nepravdivé doklady alebo uviedol nepravdivé, neúplné alebo skreslené údaje,

b) ak je zrejmé, že z dôvodov na strane Predávajúceho predmet kúpy podľa tejto rámcovej dohody nebude dodaný včas a/alebo riadne,

c) ak Predávajúci poruší niektorú z povinností upravenú v Článku 2 bod 6, Článku 5 bod 1 a   
bod 2; Článku 6 bod 4; Článku 8 bod 3; Článku 9 body 1, 2, 3, 4; Článku 10 bod 7  a/alebo v Článku 12 bod 2 rámcovej dohody.

d) v prípade, ak Predávajúci nedodrží opakovane, najmenej dvakrát (2x), kvalitu, rozsah alebo čas dodania tovaru podľa rámcovej dohody,

e) ak Predávajúci opakovane, najmenej dvakrát (2x), alebo závažne poruší svoje dohodnuté  povinnosti iné ako uvedené v písm. c) tohto bodu,

f) Predávajúci  je platobne neschopný, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie ako aj vtedy, ak existuje dôvodná obava, že plnenie záväzkov Predávajúceho podľa tejto rámcovej dohody je vážne ohrozené, ako aj v prípade, že na miesto Predávajúceho vstúpi iná osoba následkom právneho nástupníctva,

g) v ďalších prípadoch uvedených v tejto rámcovej dohode,

h) v ďalších prípadoch uvedených v ZVO.

5.  V prípade nepodstatného porušenia dohody sú strany rámcovej dohody  oprávnené od rámcovej dohody odstúpiť po márnom uplynutí primeranej lehoty stanovenej v písomnej výzve druhej strane rámcovej dohody na odstránenie konania v rozpore s rámcovou dohodou, prílohami a právnymi predpismi, ako aj následkov takéhoto konania. Ak sa strany rámcovej dohody písomne nedohodnú inak, primeranou lehotou podľa predchádzajúcej vety je desať (10) kalendárnych dní.

6.   Kupujúci je oprávnený vypovedať rámcovú dohodu bez uvedenia dôvodu. Výpoveď musí mať písomnú formu. Výpovedná lehota je jeden (1) kalendárny mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená Predávajúcemu.

7.  V prípade, ak nastanú právne skutočnosti majúce za následok zmenu v právnom postavení Predávajúceho (napr. zmena právnej formy, zmena v oprávneniach konať v mene Predávajúceho) alebo akákoľvek iná zmena majúca priamy vplyv na plnenie  zo strany Predávajúceho, je Predávajúci povinný oznámiť tieto skutočnosti Kupujúcemu najneskôr do piatich (5) pracovných dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Kupujúcemu i v dôsledku porušenia tejto povinnosti a Kupujúci má právo odstúpiť od tejto rámcovej dohody. Za akúkoľvek inú zmenu sa považuje aj zmena bankového spojenia Predávajúceho, pričom k tejto informácii je Predávajúci povinný predložiť aj potvrdenie príslušnej banky.

**Článok 11**

**Doručovanie**

1. Na účely tejto rámcovej dohody sa strany dohodli, že všetky písomnosti sa budú zasielať doporučenou poštou, ak v rámcovej dohode nie je uvedené inak. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou iného podobného významu, za deň doručenia sa považuje deň vrátenia zásielky odosielateľovi.

**Článok 12**

**Záverečné ustanovenia**

1.  Práva a povinnosti strán rámcovej dohody neupravené v tejto rámcovej dohode sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.

2.  Predávajúci nie je oprávnený postúpiť akékoľvek pohľadávky (práva) vyplývajúce z tejto rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto dohody bez predchádzajúceho písomného súhlasu Kupujúceho.

3. Strany rámcovej dohody sa dohodli, že rámcovú dohodu je možné meniť alebo dopĺňať len písomnými číslovanými dodatkami a dohoda o skončení  rámcovej dohody musí byť písomná. Dodatok k rámcovej dohode, ako aj dohoda o skončení rámcovej dohody musia byť podpísané oprávnenými zástupcami strán rámcovej dohody, pričom podpisy musia byť na tej istej listine, v opačnom prípade sa má za to, že k uzatvoreniu dodatku k rámcovej dohode alebo dohody o ukončení rámcovej dohody nedošlo. Predávajúci berie na vedomie, že Kupujúci je pri uzatváraní dodatkov povinný postupovať v súlade so ZVO.

4. Táto dohoda je vyhotovená v štyroch (4) vyhotoveniach, z toho dve (2) pre Kupujúceho a dve (2) pre Predávajúceho.

5. Strany rámcovej dohody vyhlasujú, že sa s obsahom dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.

6. Táto rámcová dohoda nadobúda platnosť dňom jej podpísania oboma stranami rámcovej dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

7. Neoddeliteľnou súčasťou rámcovej dohody sú Prílohy:

* Príloha č. 1 - Opis predmetu zákazky
* Príloha č. 2 - Špecifikácia ceny
* Príloha č. 3 - Zoznam subdodávateľov a podiel subdodávok

8. Súčasťou rámcovej dohody sú súťažné podklady Kupujúceho, ponuka Predávajúceho, vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia rámcovej dohody, v takom prípade majú pred týmito ustanoveniami prednosť a platia vysvetlenia súťažných podkladov.

V ............................... dňa V Bratislave dňa

**Predávajúci: Kupujúci:**

Odtlačok pečiatky: Odtlačok pečiatky:

...................................................

**Ing. Vladimír Jacko, PhD., MBA**

predseda predstavenstva

a generálny riaditeľ

.................................................

**Národná diaľničná spoločnosť, a.s.**

Mgr. Jaroslav Ivanco

podpredseda predstavenstva

**Súťažné podklady spracovala**

.........................................................

**Ing. Elena Závodská**

osoba zodpovedná za vypracovanie

súťažných podkladov

**Súťažné podklady schválil**

....................................................... ...........................................................

**Ing. Vladimír Jacko PhD., MBA Mgr. Jaroslav Ivanco**

predseda predstavenstva podpredseda predstavenstva

a generálny riaditeľ

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)
2. § 18 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-3)